CELEX: 32021R0127
Language: fi
Date: 2021-02-03 00:00:00
Title: Komission täytäntöönpanoasetus (EU) 2021/127, annettu 3 päivänä helmikuuta 2021, tietyistä kolmansista maista peräisin olevien tiettyjen tavaroiden kuljetuksessa käytettävän puisen pakkausmateriaalin tuomista unionin alueelle ja tällaiselle materiaalille tehtäviä kasvinterveystarkastuksia koskevista vaatimuksista sekä täytäntöönpanopäätöksen (EU) 2018/1137 kumoamisesta

4.2.2021   
               
               
                  FI
               
               
                  Euroopan unionin virallinen lehti
               
               
                  L 40/3
               
            
         KOMISSION TÄYTÄNTÖÖNPANOASETUS (EU) 2021/127,
         annettu 3 päivänä helmikuuta 2021,
         tietyistä kolmansista maista peräisin olevien tiettyjen tavaroiden kuljetuksessa käytettävän puisen pakkausmateriaalin tuomista unionin alueelle ja tällaiselle materiaalille tehtäviä kasvinterveystarkastuksia koskevista vaatimuksista sekä täytäntöönpanopäätöksen (EU) 2018/1137 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 41 artiklan 3 kohdan,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (2) ja erityisesti sen 22 artiklan 3 kohdan ja 52 artiklan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksessä (EU) 2018/1137 (3), jota sovellettiin 30 päivään kesäkuuta 2020, säädetään Valko-Venäjältä ja Kiinasta peräisin olevien erikseen määriteltyjen tavaroiden kuljetuksessa käytettävälle puiselle pakkausmateriaalille tehtävistä kasvinterveystarkastuksista ja toimenpiteistä. Kyseisiä sääntöjä sovellettiin komission delegoidussa asetuksessa (EU) 2019/2125 (4) säädetyn puista pakkausmateriaalia koskevan erityisen virallisen valvonnan lisäksi.
                  
               
                     (2)
                  
                  
                     Jäsenvaltioiden täytäntöönpanopäätöksen (EU) 2018/1137 perusteella suorittamat kasvinterveystarkastukset ovat osoittaneet, että Valko-Venäjältä ja Kiinasta peräisin olevien tiettyjen tavaroiden kuljetuksessa käytetyn puisen pakkausmateriaalin merkinnät eivät aina ole asetuksen (EU) 2016/2031 mukaisia. Lisäksi kasvinterveystarkastukset, jotka jäsenvaltiot ovat tehneet Traces-järjestelmään ja aiemmin verkkopohjaiseen EUROPHYT-pysäyttämiset -ilmoitusjärjestelmään kirjattujen riskinarviointiensa perusteella, ovat osoittaneet, että Intiasta peräisin olevien tiettyjen tavaroiden kuljetuksessa käytetyn puisen pakkausmateriaalin merkinnät eivät aina ole kyseisen asetuksen mukaisia.
                  
               
                     (3)
                  
                  
                     Nämä jäsenvaltioiden havaitsemat vaatimustenvastaisuudet osoittavat, että kyseisistä kolmesta alkuperämaasta eli Valko-Venäjältä, Kiinasta ja Intiasta peräisin olevien tiettyjen tavaroiden kuljetuksessa käytettävään puiseen pakkausmateriaaliin liittyy elävien tuhoojien kulkeutumisriski ja että kyseisille tavaroille olisi tehtävä erityistarkastuksia.
                  
               
                     (4)
                  
                  
                     Jotta tällaisista vaatimustenvastaisuuksista aiheutuvat seuraukset voitaisiin tulevaisuudessa välttää, on otettava käyttöön Valko-Venäjältä, Kiinasta ja Intiasta peräisin olevien tiettyjen tavaroiden kuljetuksessa käytettävää puista pakkausmateriaalia koskevia toimenpiteitä.
                  
               
                     (5)
                  
                  
                     Kasvinterveystarkastuksia tekevien viranomaisten paremman valmistautumisen varmistamiseksi toimivaltaisten viranomaisten tai toimijoiden, jotka osallistuvat sellaisten erikseen määriteltyjen tavaroiden, joiden mukana on puista pakkausmateriaalia, tuontiin, olisi heti saatuaan tiedon kyseisen puisen pakkausmateriaalin saapumisesta annettava siitä ennakkoilmoitus ensimmäisen saapumispaikan rajatarkastusaseman toimivaltaiselle viranomaiselle.
                  
               
                     (6)
                  
                  
                     Erikseen määriteltyjen tavaroiden lähetysten puiselle pakkausmateriaalille olisi tehtävä kasvinterveystarkastuksia säännöllisesti. Tunnistetun kasvinterveysriskin perusteella kyseisten tarkastusten määrän olisi oltava vähintään 15 prosenttia erikseen määriteltyjen tavaroiden puisesta pakkausmateriaalista sen varmistamiseksi, että edustava otos tarkastetaan.
                  
               
                     (7)
                  
                  
                     Puiseen pakkausmateriaaliin samoin kuin erikseen määriteltyihin tavaroihin olisi sovellettava tullivalvontaa koskevia unionin sääntöjä siihen asti, että kasvinterveystarkastukset on tehty, jotta varmistetaan, että niiden vapaasta liikkuvuudesta unionin alueella ei aiheudu kasvinterveysriskejä.
                  
               
                     (8)
                  
                  
                     Kasvinterveystarkastukset olisi tehtävä sillä rajatarkastusasemalla, joka on niiden ensimmäinen saapumispaikka unionin alueelle, tai asetuksen (EU) 2017/625 53 artiklan 1 kohdan a alakohdassa tarkoitetuissa valvontapisteissä, jotta varmistetaan, että tarkastukset tehdään asianmukaisimmassa paikassa.
                  
               
                     (9)
                  
                  
                     Oikeudellisen selkeyden vuoksi täytäntöönpanopäätös (EU) 2018/1137 olisi kumottava ja korvattava tällä asetuksella, jotta voidaan ottaa huomioon asetukset (EU) 2016/2031 ja (EU) 2017/625, joita on sovellettu 14 päivästä joulukuuta 2019.
                  
               
                     (10)
                  
                  
                     Jotta jäsenvaltioilla olisi aikaa mukautua tässä asetuksessa säädettyihin vaatimuksiin, sitä olisi sovellettava 1 päivästä maaliskuuta 2021.
                  
               
                     (11)
                  
                  
                     Tätä asetusta olisi sovellettava 31 päivään joulukuuta 2023, jotta on aikaa seurata tilannetta ja määrittää, ovatko puinen pakkausmateriaali ja vastaavat lähetykset tämän asetuksen ja asetuksen (EU) 2016/2031 mukaisia.
                  
               
                     (12)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde ja soveltamisala
            Tässä asetuksessa vahvistetaan liitteessä luetelluista kolmansista maista peräisin olevien tiettyjen tavaroiden puisen pakkausmateriaalin tuontia unionin alueelle ja sille tehtäviä kasvinterveystarkastuksia koskevat vaatimukset sen varmistamiseksi, että ne ovat asetuksen (EU) 2016/2031 mukaisia.
         
         
            2 artikla
            Määritelmät
            Tässä asetuksessa tarkoitetaan
            
                        1)
                     
                     
                        ’puisella pakkausmateriaalilla’ kaikkia puutuotteita riippumatta siitä, käytetäänkö niitä tosiasiallisesti erilaisten tavaroiden kuljetuksessa pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina, kuormalavojen lavakauluksina ja sälytyspuina; tähän ei lueta enintään 6 millimetrin paksuista raakapuuta, liimaamalla, lämpö- tai painekäsittelyllä tai niiden yhdistelmällä tuotettua puutavarajalostetta eikä puutavaran lähetyksiä tukevia sälytyspuita, jotka on rakennettu samantyyppisestä ja -laatuisesta puusta kuin lähetyksessä oleva puutavara;
                     
                  
                        2)
                     
                     
                        ’erikseen määritellyillä tavaroilla’ tavaroita, jotka täyttävät kaikki seuraavat vaatimukset:
                        
                                    a)
                                 
                                 
                                    ne ovat peräisin liitteessä luetelluista kolmansista maista;
                                 
                              
                                    b)
                                 
                                 
                                    puista pakkausmateriaalia käytetään niiden tukemiseen, suojaamiseen tai kantamiseen vähintään sille rajatarkastusasemalle saakka, joka on niiden ensimmäinen saapumispaikka;
                                 
                              
                                    c)
                                 
                                 
                                    niillä on omat yhdistetyn nimikkeistön (CN) koodit tai Taric-koodit sekä vastaavat neuvoston asetuksen (ETY) N:o 2658/87 (5) liitteessä I vahvistetut kuvaukset, kuten liitteessä luetellaan.
                                 
                              
                  
         
            3 artikla
            Puisen pakkausmateriaalin tuontia unionin alueelle koskevat vaatimukset
            Puista pakkausmateriaalia saa tuoda unionin alueelle ainoastaan, jos kumpikin seuraavista vaatimuksista täyttyy:
            
                        1)
                     
                     
                        toimivaltaiset viranomaiset tai toimijat, jotka ovat vastuussa kyseisen puisen pakkausmateriaalin tuomisesta tai joilla on tieto sen saapumisesta unionin alueelle, ilmoittavat ensimmäisen saapumispaikan rajatarkastusaseman toimivaltaiselle viranomaiselle etukäteen, että kyseinen puinen pakkausmateriaali aiotaan tuoda unionin alueelle;
                     
                  
                        2)
                     
                     
                        tämän asetuksen 4 artiklan 1 kohdan a alakohdassa säädetyt kasvinterveystarkastukset osoittavat, että kyseinen puinen pakkausmateriaali täyttää asetuksen (EU) 2016/2031 43 artiklan 1 kohdan a ja b alakohdassa säädetyt vaatimukset.
                     
                  
         
            4 artikla
            Kasvinterveystarkastukset
            
               1.   Toimivaltaisten viranomaisten on
               
                           a)
                        
                        
                           suoritettava säännöllisesti kasvinterveystarkastuksia erikseen määriteltyjen tavaroiden lähetysten puiselle pakkausmateriaalille jommassakummassa seuraavista paikoista:
                           
                                       i)
                                    
                                    
                                       sillä rajatarkastusasemalla, joka on sen ensimmäinen saapumispaikka unionin alueelle;
                                    
                                 
                                       ii)
                                    
                                    
                                       asetuksen (EU) 2017/625 53 artiklan 1 kohdan a alakohdassa tarkoitetuissa valvontapisteissä;
                                    
                                 
                     
                           b)
                        
                        
                           määriteltävä tämän kohdan a alakohdassa säädettyjen kasvinterveystarkastusten määrä.
                        
                     
            
               2.   Edellä 1 kohdan b alakohdassa tarkoitetun määrän on oltava vähintään 15 prosenttia erikseen määriteltyjen tavaroiden lähetyksistä.
            
            
               3.   Kunnes 1 kohdan a alakohdassa säädetyt tarkastukset on saatettu loppuun, puinen pakkausmateriaali ja vastaavat erikseen määritellyt tavarat pysyvät
               
                           a)
                        
                        
                           tullivalvonnassa asetuksen (EU) N:o 952/2013 134 artiklan nojalla; ja
                        
                     
                           b)
                        
                        
                           toimivaltaisen viranomaisen valvonnassa.
                        
                     
            
               4.   Poiketen siitä, mitä 3 kohdassa säädetään, tulliviranomainen voi sallia, että erikseen määriteltyjä tavaroita ei pidetä kyseisen kohdan a ja b alakohdassa säädetyssä valvonnassa, jos lähetyksestä vastaava toimija erottaa puisen pakkausmateriaalin kyseisistä erikseen määritellyistä tavaroista, jos se on teknisesti mahdollista.
            
         
         
            5 artikla
            Täytäntöönpanopäätöksen (EU) 2018/1137 kumoaminen
            Kumotaan täytäntöönpanopäätös (EU) 2018/1137.
         
         
            6 artikla
            Voimaantulo ja soveltamisaika
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä maaliskuuta 202131 päivään joulukuuta 2023.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä helmikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 317, 23.11.2016, s. 4.
         
            (2)  EUVL L 95, 7.4.2017, s. 1.
         
            (3)  Komission täytäntöönpanopäätös (EU) 2018/1137, annettu 10 päivänä elokuuta 2018, tietyistä kolmansista maista peräisin olevien tavaroiden kuljetuksessa käytettävään puiseen pakkausmateriaaliin sovellettavista valvonnasta, kasvien terveystarkastuksista ja toimenpiteistä (EUVL L 205, 14.8.2018, s. 54).
         
            (4)  Komission delegoitu asetus (EU) 2019/2125, annettu 10 päivänä lokakuuta 2019, Euroopan parlamentin ja neuvoston asetuksen (EU) 2017/625 täydentämisestä puista pakkausmateriaalia koskevan erityisen virallisen valvonnan suorittamista, tietyistä lähetyksistä annettavia ilmoituksia ja vaatimustenvastaisuustapauksissa toteutettavia toimenpiteitä koskevien sääntöjen osalta (EUVL L 321, 12.12.2019, s. 99).
         
            (5)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            Erikseen määritellyt tavarat, vastaavat yhdistetyn nimikkeistön (CN) koodit tai Taric-koodit ja alkuperämaa
            
                        Tavaran kuvaus
                     
                     
                        Yhdistetyn nimikkeistön (CN) koodit tai Taric-koodit
                     
                     
                        Alkuperämaa
                     
                  
                        Liuskekivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        2514 
                     
                     
                        Valko-Venäjä, Kiina, Intia
                     
                  
                        Marmori, travertiini, Belgian marmori (eli Belgian graniitti) ja muu muistomerkki- ja rakennuskalkkikivi, jonka näennäinen ominaispaino on vähintään 2,5, sekä alabasteri, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        2515 
                     
                     
                        Valko-Venäjä, Kiina, Intia
                     
                  
                        Graniitti, porfyyri, basaltti, hiekkakivi ja muu muistomerkki- ja rakennuskivi, myös karkeasti lohkottu tai ainoastaan sahaamalla tai muulla tavalla leikattu suorakaiteen tai neliön muotoisiksi kappaleiksi tai laatoiksi
                     
                     
                        2516 
                     
                     
                        Valko-Venäjä, Kiina, Intia
                     
                  
                        Polttopuu, rankoina, pölkkyinä, halkoina, oksina, risukimppuina tai niiden kaltaisissa muodoissa; puu lastuina ja hakkeena; sahanpuru ja puujäte, myös pölkyiksi, briketeiksi, rakeiksi tai niiden kaltaiseen muotoon yhteenpuristettu
                     
                     
                        4401 
                     
                     
                        Valko-Venäjä, Kiina, Intia
                     
                  
                        Puiset pakkauslaatikot, -rasiat, -häkit, -pytyt ja niiden kaltaiset päällykset; puiset kaapeli- ja johdinkelat; puiset kuormalavat, laatikkokuormalavat ja muut lastauslavat; puiset kuormalavojen lavakaulukset (ei kuitenkaan kontit, jotka on erityisesti suunniteltu ja varustettu yhtä tai useampaa kuljetustapaa varten)
                     
                     
                        4415 
                     
                     
                        Valko-Venäjä, Kiina, Intia
                     
                  
                        Katukivi, reunakivi ja käytävänpäällyskivi, luonnonkiveä (ei kuitenkaan liuskekiveä)
                     
                     
                        6801 
                     
                     
                        Valko-Venäjä, Kiina, Intia
                     
                  
                        Työstetty muistomerkki- ja rakennuskivi (ei kuitenkaan liuskekivi) ja siitä tehdyt tavarat, muut kuin nimikkeeseen 6801  kuuluvat; mosaiikki- ja niiden kaltaiset kivet, luonnonkiveä (myös liuskekiveä), myös alustalle kiinnitetyt; keinotekoisesti värjätyt rouheet, sirut ja jauheet, luonnonkiveä (myös liuskekiveä)
                     
                     
                        6802 
                     
                     
                        Valko-Venäjä, Kiina, Intia
                     
                  
                        Työstetty liuskekivi ja liuskekivitavarat, myös yhteenpuristettua liuskekiveä (paitsi liuskekivi rouheena, siruina, tai jauheena, mosaiikki- ja sen kaltaisina kivinä, liuskekivikynät sekä käyttövalmiit kirjoitus- ja piirustustaulut liuskekiveä)
                     
                     
                        6803 
                     
                     
                        Valko-Venäjä, Kiina, Intia
                     
                  
                        Keraamiset katulaatat, lattialaatat ja seinälaatat; keraamiset mosaiikkikuutiot ja niiden kaltaiset tuotteet, myös alustalla (ei kuitenkaan piipitoisista fossiilijauheista tai niiden kaltaisista piipitoisista maalajeista valmistetut, tulenkestävät tavarat, lautasen tai pannun alustoiksi sovitetut laatat, ornamentit ja erityisesti uuneja varten valmistetut kaakelit)
                     
                     
                        6907 
                     
                     
                        Valko-Venäjä, Kiina, Intia
                     
                  
                        Alumiinilevyt ja -nauhat
                     
                     
                        7606 
                     
                     
                        Valko-Venäjä, Kiina, Intia